Luettelo Suomen korkeimmista rakennuksista

Tämä on **luettelo Suomen korkeimmista rakennuksista**. Rakennukset on lueteltu taulukossa käyttötarkoituksensa mukaan. Luettelossa on esitetty 50 korkeinta rakennusta.

## Rakennuksen määritelmä
Rakennuksia ovat tilastokeskuksen määritelmän mukaan kiinteästi paikalleen rakennetut tai pystytetyt katetut rakennelmat, joissa on johonkin toimintaan tarkoitettua tilaa. Tilaa yleensä rajaavat ulkoseinät tai se on erotettu seinillä muista rakennelmista. Tilastokeskus luokittelee rakennukset niiden pääasiallisen käyttötarkoituksen mukaan 13 eri luokkaan: asuinrakennukset, vapaa-ajan asuinrakennukset, liikerakennukset, toimistorakennukset, liikenteen rakennukset, hoitoalan rakennukset, kokoontumisrakennukset, opetusrakennukset, teollisuusrakennukset, varastorakennukset, palo- ja pelastustoimen rakennukset, maatalousrakennukset ja muut rakennukset. Nämä luokat jaetaan edelleen alaluokkiin. Rakennuksia ovat muun muassa asuinrakennukset, hotellit, toimistot, liikerakennukset, sairaalat, kirkot ja linnat. Pieni osa rakennuksesta voi olla myös korkeaa kellotornia (kuten kirkot tai suuret rautatieasemat).

Korkeudet on ilmoitettu korkeutena maanpinnasta ja mahdollisten päällä olevien mastojen, antennien tai muiden sellaisten osuus on jätetty korkeudesta pois. Maankäyttö- ja rakennusasetuksen mukaan rakennuksen korkeus on julkisivupinnan ja vesikaton leikkausviivan korkeus maanpinnasta.

Luettelossa on ryhmitelty samoihin ryhmiin pääasialliselta käyttötarkoitukseltaan toisiaan vastaavat rakennukset. Lisäksi rakenteilla ja suunnitteilla oleville rakennuksille on omat luettelonsa. Suomen korkeimmat rakennelmat on lueteltu artikkelissa Luettelo Suomen korkeimmista rakennelmista.

### Pilvenpiirtäjät
Pilvenpiirtäjäksi luettavalle rakennukselle on maailmassa erilaisia määritelmiä. Vakiintuneimman ja yleisimmän määritelmän mukaan pilvenpiirtäjä on 150 metriä korkea rakennus, jossa yli 50% kerrosalasta täytyy olla asuinkelpoista. Sen määritelmän mukaisia pilvenpiirtäjiä ei Suomessa ole. Asuinkelpoisuus ei välttämättä tarkoita, että kerroksissa olisi asuntoja, mutta kerroksissa olevien tilojen olosuhteiden on muistutettava asunnoiksi kelpaavia tiloja ilmanvaihtoineen, ikkunoineen ja saniteettitiloineen. Esimerkiksi hotelli- ja toimistokerrokset täyttävät tämän ehdon. Sen sijaan Kirkkonummen kaapelitorni ei kelpaisi pilvenpiirtäjäksi, koska siellä ei ole asumiskelpoisuusehdon täyttäviä kerroksia. 

## Luettelo
Luettelossa on 50 korkeinta rakennusta.

## Rakenteilla

## Suunnitteilla
*Espoon Keilaniemeen on suunnitteilla useita korkeita tornitaloja, muun muassa asuinkäyttöön tarkoitetut Keilaniemen tornit, joista korkeimmasta tulisi 127 metriä korkea eli Espoon korkein asuinrakennus. Myös 34-kerroksinen ja 154 metriä korkea Keilaniemi Tower -toimistotorni on suunnitteilla, ja 30-kerroksinen Beam-tornitalo, joka yhdistelee toimitilaa ja asumista.

*Helsingin Keski-Pasilaan on suunniteltu rakennettavaksi Tripla-kompleksin eteläpuolelle useita tornitaloja. Niistä ensimmäisen, 130-metrisen ja 32-kerroksisen The Noden rakennustyöt alkoivat vuonna 2024.

*Helsingin Konepajan alueelle on suunniteltu 26-kerroksista 110 metriä korkeaa A Roof for Helsinki -tornitaloa. Voittajaehdotus toimii vasta alueen suunnittelun pohjana, eikä sen lopullista muotoa ole päätetty.

*Kuopion Kuopionlahdelle on suunnitteilla 22-kerroksinen kongressihotelli. Aluksi suunniteltiin 21-kerroksista hotellia, ja ehdotettiin myös huomattavasti matalampia ratkaisuja, mutta kaupunki päätyi lopulta 22-kerroksiseen ratkaisuun, koska matalampi ratkaisu olisi ollut ympäristöön nähden liian raskas.

*Tampereen rautatieaseman läheisyyteen on valmistunut ratapihan päälle rakennettava kansi, jonka päälle rakennettiin monitoimiareena. Sen lisäksi kokonaisuuteen kuuluu viiden asuintornin kokonaisuus. Korkein tornitaloista olisi 29-kerroksinen ja 107 metriä korkea. Rakennuksen huipulle tulevan maston kanssa korkeus nousee 137,5 metriin. Jo rakennetun eteläkannen jatkoksi rakennetaan 2020-luvulla pohjoiskannen kolme korkeinta tornia. Kannen pohjoispuoliselle alueelle on suunnitteilla lisää tornitaloja.

*Tampereen Hervantaan on suunnitteilla 24-kerroksinen asuintornitalo osana Pohjois-Hervannan täydennysrakentamista.

*Oulun Torinrantaan suunnitellaan 20-kerroksista Terwa Tower -tornihotellia. Asemakaavamuutos hyväksyttiin keväällä 2024, ja rakennuksen suunnitellaan valmistuvan vuoden 2026 loppuun mennessä.

*Oulun keskustassa ns. Vaaran kortteli 5:een on suunnitteilla 16-kerroksinen tornitalo Uudenkadun ja Hallituskadun kulmaukseen.

*Oulun keskustaan ns. Hovi-Hallin kortteliin Saaristonkadun ja Kirkkokadun kulmaukseen on suunnitteilla 24-kerroksinen toimisto- ja hotellirakennus.

## Katso myös
* Tornitalot Suomessa
* Luettelo maailman korkeimmista rakennuksista ja rakennelmista

## Lähteet

## Aiheesta muualla
*